[{"text_idx": "#000000", "text": "Gall arian Ewropeaidd i Gymru 'ddod i ben' erbyn 2020"}, {"text_idx": "#000002", "text": "Mae Gweinidog Ceidwadol blaenllaw wedi awgrymu y gall cyllid Ewropeaidd i Gymru ddod i ben erbyn 2020, hyd yn oed os ydi'r Deyrnas Unedig yn aros yn yr undeb."}, {"text_idx": "#000003", "text": "Mae toriadau i arian cymorth yn ymddangos yn \"sicr\" wrth i fwy o wledydd geisio ymuno a\u0302'r undeb, meddai Priti Patel."}, {"text_idx": "#000005", "text": "Ond mae AS Llafur, Stephen Doughty, yn dweud nad oes un wlad o'r DU yn elwa o'r UE fel Cymru a does dim rheswm pam y byddai hynny'n newid."}, {"text_idx": "#000006", "text": "Bydd pobl y Deyrnas Unedig yn cael y cyfle i bleidleisio dros adael neu aros o fewn yr Undeb Ewropeaidd ar 23 Mehefin."}, {"text_idx": "#000008", "text": "Mae'r rheiny'n cael eu darparu i rannau tlawd yr undeb er mwyn rhoi hwb economaidd. Y gorllewin a'r Cymoedd yw'r ardaloedd sy'n elwa fwyaf o'r cyllid yng Nghymru."}, {"text_idx": "#000009", "text": "Disgrifiad o\u2019r llun, Mae Cymru'n gryfach, fwy diogel ac yn elwa o fod yn rhan o'r undeb, meddai David Cameron"}, {"text_idx": "#000010", "text": "Yn o\u0302l David Cameron does dim modd sicrhau y byddai Llywodraeth y DU yn llenwi'r bwlch yng nghyllideb Cymru sy'n dod gan yr UE pe bai Prydain yn gadael."}, {"text_idx": "#000012", "text": "Dywedodd nad oedd ei llywodraeth yn gallu rhoi \"awgrym o beth fyddai'r lefelau cyllid ac os bydden nhw'n bodoli o gwbl\"."}, {"text_idx": "#000014", "text": "\"Mae'r UE wedi cynllunio toriadau dwfn o'r blaen a bydden nhw'n gwneud hynny eto. Yr unig ffordd i atal hyn rhag digwydd eto, ac i roi dewis i'r llywodraethau yng Nghaerdydd ac yn San Steffan o sut i wario'r arian, yw pleidleisio i gymryd rheolaeth yn o\u0302l a gadael yr UE.\""}, {"text_idx": "#000015", "text": "Dywedodd bod \"teuluoedd a busnesau yng Nghymru\" yn talu \"bron i \u00a3650m y flwyddyn tuag at gost aelodaeth y Deyrnas Unedig\"."}, {"text_idx": "#000016", "text": "Mae hi hefyd wedi dweud bod y Comisiwn Ewropeaidd wedi ceisio gwneud toriadau i arian cymorth o \"tua 27%\"."}, {"text_idx": "#000017", "text": "Er bod Llywodraeth Prydain wedi adleoli'r arian mae gorllewin Cymru a'r Cymoedd yn \"parhau i wynebu toriad o 16%\", meddai."}, {"text_idx": "#000019", "text": "Ond mae Mr Doughty, sydd o blaid aros yn yr undeb, yn dweud bod Cymru'n elwa'n ariannol."}, {"text_idx": "#000020", "text": "Dywedodd bod sia\u0302r y Deyrnas Unedig i'r Undeb Ewropeaidd tua \u00a3486m, tra bod Cymru'n derbyn rhwng \u00a3504-\u00a3577m mewn buddsoddiad."}, {"text_idx": "#000021", "text": "\"Y ffaith amdani yw nad oes yna unrhyw ran o'r DU yn elwa cymaint o aelodaeth Ewropeaidd fel Cymru, a does dim rheswm i ni feddwl y byddai hynny'n newid,\" meddai."}, {"text_idx": "#000022", "text": "\"Mae gennym ni feto ar Dwrci'n ymuno a\u0302'r UE, cynnig mae Boris Johnson hyd yn oes wedi cyfaddef sydd 'ddim ar y bwrdd', - felly does yna ddim posib o hynny'n effeithio'n ariannol ar Gymru.\""}, {"text_idx": "#000023", "text": "Dywedodd llefarydd ar ran Prydain yn Gryfach yn Ewrop nad oedden nhw'n cydnabod y ffigwr o 16% o Gronfeydd Strwythurol yn cael ei dorri."}, {"text_idx": "#000024", "text": "Ychwanegodd bod cyllid Ewropeaidd wedi aros yn gyson rhwng 2007-2013 a 2014-2020."}, {"text_idx": "#000025", "text": "Mae aelodau blaenllaw o'r blaid Lafur hefyd yn cynnal digwyddiad yn ne Cymru ddydd Llun fel rhan o'r ymgyrch i aros yn yr undeb."}, {"text_idx": "#000026", "text": "Prif StraeonGormod yn dal i aros yn rhy hir am driniaethau canserCyhoeddwyd4 munud yn o\u0302lAngen blaendal \u00a336,000 i brynu ty\u0302 cyntaf yng Nghymru - arolwgCyhoeddwyd5 awr yn o\u0302l'Mae'n obsesiwn!': Penodi menyw gyntaf bwrdd Hufenfa De ArfonCyhoeddwyd55 munud yn o\u0302l"}, {"text_idx": "#000028", "text": "Angen blaendal \u00a336,000 i brynu ty\u0302 cyntaf yng Nghymru - arolwg"}, {"text_idx": "#000031", "text": "Siarad am dy ffydd? Haws dweud na gwneud!"}, {"text_idx": "#000033", "text": "Pa ochr i'r ffens? Portread artist dur o'r byd wedi Brexit"}, {"text_idx": "#000036", "text": "Ateb y Galw: Morgan Owen"}, {"text_idx": "#000037", "text": "Goronwy Owen: Dweud y stori'n llawn"}]